Okresná prokuratúra Spišská Nová Ves 
Elektrárenská 1, 052 01 Spišská Nová Ves 1

Sp. zn. : 2 Pv 434/12/8810	Spišská Nová Ves, 30.4.2014
EEČ : 2-68-719-2014

U Z N E S E N I E

Trestná vec:	obvinený XXXXX  
Prečin:	Výtržníctvo podľa § 364 odsek 2 písmeno b Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Spišská Nová Ves
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Spišská Nová Ves zo dňa 22.6.2012, spisová značka 2 Pv 434/12/8810, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
d¨ľa 19. apríla 2012 v čase okolo 22.55 h v Spišskej Novej Vsi, pri Základnej škole na ul. J. Fabiniho, si vyzliekol nohavice a spodné prádlo a následne pred tam prechádzajúcimi osobami XXXXX, XXXXX a XXXXX, si pravou rukou držal pohlavný úd a onanoval

Uznesením prokurátora Okresnej prokuratúry Spišská Nová Ves zo dňa 22.6.2012, spisová značka 2 Pv 434/12/8810, bola určená obvinenému skúšobná doba v trvaní 15 mesiacov.
Odôvodnenie:
           XXXXX prokuratúry Spišská Nová Ves uznesením sp. zn. 2Pv 434/12 zo d¨ľa 22.06.2012 podľa § 216 ods. 1 písm. a), b), c) Trestného poriadku podmienečne zastavila trestné stíhanie proti obvinenému XXXXX pre prečin výtržníctva podľa § 364 ods. 1 písm. e), ods. 2 písm. b) Trestného zákona s poukazom na ust. § 138 písm. j) Trestného zákona na tom skutkovom základe, že d¨ľa 19. apríla 2012 v čase okolo 22.55 h v Spišskej Novej Vsi, pri Základnej škole na ul. J. Fabiniho, si vyzliekol nohavice a spodné prádlo a následne pred tam prechádzajúcimi osobami XXXXX, XXXXX a XXXXX, si pravou rukou držal pohlavný úd a onanoval.

	Pri rozhodovaní o podmienečnom zastavení trestného stíhania bola obvinenému podľa § 216 ods. 2 Trestného poriadku určená skúšobná doba v trvaní 15 (pätnásť) mesiacov. Uznesenie o podmienečnom zastavení trestného stíhania nadobudlo právoplatnosť d¨ľa 28.12.2012, skúšobná doba takto uplynula d¨ľa 28.03.2014. 
	
	Po uplynutí skúšobnej doby boli k osobe obvineného zabezpečené správy z Obvodného oddelenia PZ v Markušovciach a Okresného úradu, Odboru všeobecnej vnútornej správy Spišská Nová Ves. Podobne bol zabezpečený aktuálny odpis z registra trestov. Zo zabezpečených správ a podkladov je zrejmé, že obvinený XXXXX po právoplatnosti uznesenia o podmienečnom zastavení trestného stíhania nebol postihnutý za priestupok, trestne stíhaný a ani právoplatne odsúdený za žiadny iný trestný čin.  
	
	Podľa § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

	Podľa § 217 ods. 2 Trestného poriadku, ak do dvoch rokov od uplynutia skúšobnej doby nebolo vydané rozhodnutie podľa odseku 1 bez zavinenia obvineného, má sa za to, že sa osvedčil.

	Podľa § 217 ods. 4 Trestného poriadku, právoplatnosťou uznesenia o tom, že sa obvinený osvedčil, alebo uplynutím lehoty podľa odseku 2 nastávajú účinky zastavenia trestného stíhania podľa § 9 ods. 1 písm. e) Trestného poriadku.

	U obvineného boli splnené všetky podmienky podľa § 217 ods. 1 Trestného poriadku, preto som rozhodol tak, ako je uvedené vo výrokovej časti tohto uznesenia.

Poučenie:
Proti tomuto uzneseniu môžu obvinený a poškodený podať sťažnosť, ktorá má odkladný účinok (§ 217 odsek 3 Trestného poriadku). Sťažnosť sa podáva u orgánu, proti ktorého uzneseniu smeruje, a  to do troch dní od oznámenia uznesenia (§ 187 odsek 1 Trestného poriadku). 

JUDr. Peter Kanárik
prokurátor